ai4bharat/Pralekha huggingface dataset:
சிறப்பு சேவைகள் மற்றும் கட்டுரைகள்
உயர் கல்வி நிறுவனங்களின் வளர்ச்சியுடன் முழுமையான வளர்ச்சி
கடந்த 9 ஆண்டுகளில் பல்கலைக்கழகங்கள்/ஐஐடிகள்/ஐஐஎம்களின் எண்ணிக்கை குறிப்பிடத்தக்க அளவில் அதிகரித்துள்ளது
நாடு முழுவதும் பல்கலைக்கழகங்கள், ஐஐடிகள், ஐஐஎம்கள் மற்றும் இதுபோன்ற நிறுவனங்களை உருவாக்க ஊக்குவிப்பதன் மூலம் இளைஞர்களுக்கான கல்விக்கான நுழைவாயில்களை அதிகரிக்க அரசு குறிப்பிடத்தக்க நடவடிக்கைகளை மேற்கொண்டுள்ளது. கடந்த 9 ஆண்டுகளில் நாட்டில் உள்ள பல்கலைக்கழகங்களின் எண்ணிக்கை 2014ல் 723 ஆக இருந்தது. 2023ல் 1,113 ஆக கணிசமாக உயர்ந்துள்ளது. மேலும், கடந்த 9 ஆண்டுகளில் 5,298 கல்லூரிகள் கட்டப்பட்டுள்ளன , இது நாடு முழுவதும் உள்ள மாணவர்களுக்கான கல்விக்கான அணுகலை அதிகரிக்க வழிவகுத்தது. 43% பல்கலைக்கழகங்களும், 61.4% கல்லூரிகளும் கிராமப்புறங்களில் அமைந்துள்ளன என்பது குறிப்பிடத்தக்கது. மேலும், நாடு முழுவதும் ஐஐடி மற்றும் ஐஐஎம்களின் எண்ணிக்கையையும் அரசு விரிவுபடுத்தியுள்ளது. கடந்த 9 ஆண்டுகளில் 7 ஐஐடிகள் மற்றும் 7 ஐஐஎம்கள் கட்டப்பட்டதன் மூலம், மாணவர்கள் உயர் கல்வியைத் தொடர்வதற்கான மேம்பட்ட வாய்ப்புகளை அரசு உறுதி செய்துள்ளது.
பல்கலைக்கழகங்கள்/ ஐஐடிகள்/ ஐஐஎம்கள்
ஒட்டுமொத்தமாக, இந்தியாவின் கல்வி முறையின் வளர்ச்சியில் முற்போக்கான நிறுவன அமைப்பு ஒரு முக்கிய பங்கைக் கொண்டுள்ளது. உயர்தர கல்வி, ஆராய்ச்சி மற்றும் கண்டுபிடிப்புகள் ஆகியவற்றில் அவர்களின் கவனம் இந்தியாவை பல்வேறு துறைகளில் உலகளாவிய தரத்தில் நிலைநிறுத்த உதவியது.
ஆதாரம்:
• https://pib.gov.in/PressReleseDetailm.aspx?PRID=1894517
• https://www.education.gov.in/sites/upload_files/mhrd/files/statistics-new/AISHE2014-15.pdf
நிதி அமைச்சகம்
2022-22-ம் ஆண்வு பொருளாதார ஆய்வறிக்கையின் மையக் கருப்பொருள் ‘‘விரைவான அணுகுமுறை’’
இந்தாண்டு பொருளாதார ஆய்வறிக்கையின் மையக் கருப்பொருள் ‘‘விரைவான அணுகுமுறை’’. இது கோவிட்-19 பெருந்தொற்றைச் சமாளிக்க மேற்கொள்ளப்பட்ட இந்தியாவின் பொருளாதார நடவடிக்கையில் அமல்படுத்தப்பட்டது. பல தரப்பினரின் கருத்துக்கள், நிகழ்நேர கண்காணிப்பு, இலகுவான நடவடிக்கைகள் மூலம் இந்த விரைவான மற்றும் சுறுசுறுப்பான அணுகுமுறை மேற்கொள்ளப்பட்டதாக பொருளதார ஆய்வறிக்கையின் முன்னுரை தெரிவிக்கிறது.
கருத்துகேட்பு அடிப்படையிலான கொள்கை உருவாக்கம் எப்போதும் சாத்தியமாக இருந்தது என்று பொருளாதார ஆய்வறிக்கையில் மத்திய நிதியமைச்சர் திருமதி நிர்மலா சீதாராமன் தெரிவித்தார். நிகழ்நேர தரவுகள், தொடர்ச்சியான கண்காணிப்புக்கு உதவுவதால், விரைவான, சுறுசுறுப்பான திட்டம் இன்று பொருத்தமாக உள்ளது. ஜிஎஸ்டி தகவல்கள், டிஜிட்டல் முறையிலான கட்டணங்கள், செயற்கைகோள் புகைப்படங்கள், மின்சார உற்பத்தி, சரக்குப் போக்குவரத்து, உள்நாட்டு/வெளிநாட்டு வர்த்தகம் போன்ற தகவல்கள் இதில் அடங்கியுள்ளன.
இவற்றில் சில பொதுத் தளங்களில் இருந்தும், பல புதுமையான முறைகளில் தனியார் துறையினரால் பெறப்படுகிறது.இந்தப் பொருளாதார ஆய்வறிக்கையின் மற்றொரு சிறப்பம்சம், கலை மற்றும் அறிவியல் கொள்கை தாயாரிப்புடன் தொடர்புடையது. இது கோவிட்-19 காரணமாக ஏற்பட்ட நிச்சயமற்ற நிலைபற்றியது அல்ல, தொழில்நுட்பத்தில் ஏற்பட்ட வேகமான மாற்றம், நுகர்வோர் நடவடிக்கை, விநியோக சங்கிலிகள், சர்வதேச நிலவரங்கள், பருவநிலை மாற்றம் உட்பட பல காரணங்களால் கோவிட் தொற்றுக்கு பிந்தைய நீண்டகால நிச்சயமற்ற தன்மை பற்றியது. இந்த நிச்சயமற்ற தனமையை அங்கீகரிப்பது, நீண்டகால விநியோக பாதுகாப்பு யுக்தியைக் தெரிவிப்பதாக உள்ளது : ஒரு புறம் புத்தாக்கம் மூலம் பொருளாதாரத்தை ஊக்குவிக்கும் கொள்கைகள், அதே நேரத்தில் மறுபுறம் பொருளாதா மீட்புக்கான முதலீடு, சமூக பாதுகாப்பு திட்டங்கள் மற்றும் மிகப் பெரிய நடவடிக்கைகள்.
பாதுகாப்பு குறித்த மத்திய அரசின் பல நடவடிக்கைகளையும் இந்த ஆய்வறிக்கை தெரிவிக்கிறது. ஒழுங்குமுறையில் தளர்வு, எளிதான நடைமுறை, தனியார் மயமாக்கம், அன்னியச் செலாவணி கையிருப்பு, பணவீக்க இலக்கு, அனைவருக்கும் வீடு, பசுமைத் தொழில்நுட்பம், திவால் மற்றும் நொடிப்பு விதிமுறைகள், ஏழைகளுக்குச் சுகாதார காப்பீடு, நிதி உள்ளடக்கம், கட்டமைப்புக்கான செலவினம், நேரடிப் பணப் பரிமாற்றம் போன்ற மாறுபட்ட கொள்கைகளுக்கு இடையேயான தொடர்புகளை மக்கள் அங்கீகரிக்க வேண்டும் என இந்தப் பொருளாதார ஆய்வறிக்கை எதிர்பார்க்கிறது.
கடந்த 10 ஆண்டுகளுக்கு மேலாக, முதல் ஆய்வறிக்கைக்கு பிந்தைய ஆய்வறிக்கை ஆவணம் மத்திய பட்ஜெட்டுடன் இணைக்கப்பட்டது.
இந்த இரட்டை அறிக்கைக்கு பதில் தற்போது, ஒரே ஆய்வறிக்கையாகவும், புள்ளி விவரங்களுக்கு தனி அறிக்கையாகவும் பொருளாதார ஆய்வறிக்கை தயாரிக்கப்பட்டுள்ளது. 2020-21ம் ஆண்டுப் பொருளாதார ஆய்வறிக்கை 900 பக்கங்கள் கொண்டாதாகத் தயாரிக்கப்பட்டது. ஆனால், இந்தாண்டு ஆய்வறிக்கை ஒரே புத்தமாகவும், புள்ளிவிவரங்களுக்குத் தனி அறிக்கையாகவும் தயாரிக்கப்பட்டுள்ளது. இந்த பொருளாதார ஆய்வறிக்கை அடுத்த சில ஆண்டுகளில் புதிய வகையான சமூக-பொருளாதாரத் தரவுகளை உள்ளடக்கிய பின்னூட்ட சுழற்சி அணுகுமுறைக்கு முக்கியத்துவம் அளிக்கும் என்று நம்புகிறது. மேலும் இந்தாண்டு பொருளாதார ஆய்வறிக்கையில் நகரமயமாக்கல், உள்கட்டமைப்பு, சுற்றுச்சூழல் தாக்கம், வேளாண் நடைமுறைகள் போன்றவற்றை விளக்குவதற்கு செயற்கைகோள் தரவுகளும், படங்களும் பயன்படுத்துப்பட்டுள்ளன.
சாலைப் போக்குவரத்து மற்றும் நெடுஞ்சாலைத்துறை அமைச்சகம்
பெங்களூரில் பன்னோக்கு சரக்குப் போக்குவரத்துப் பூங்காவை மேம்படுத்த தேசிய நெடுஞ்சாலைகள் ஆணையம், ஒப்பந்தத்தில் கையெழுத்திட்டுள்ளது
தேசிய நெடுஞ்சாலை ஆணையத்திற்குச் சொந்தமான நிறுவனமான தேசிய நெடுஞ்சாலைகள் லாஜிஸ்டிக்ஸ் மேனேஜ்மென்ட் லிமிடெட் , பெங்களூருவில் ரூ. 1,770 கோடி மதிப்பீட்டில் பொது மற்றும் தனியார் கூட்டு செயல்பாட்டில் பன்னோக்கு சரக்குப் போக்குவரத்துப் பூங்காவை  மேம்படுத்துவதற்கான ஒப்பந்தத்தில் கையெழுத்திட்டுள்ளது.
அரசின் சிறப்புத் திட்டங்கள் அமைப்பு , பெங்களூரு எம்எம்எல்பி பிரைவேட் லிமிடெட் மற்றும் கன்செஸ்ஸனர் எஸ்பிவி மெஸர்ஸ் பாத் பெங்களூரு லாஜிஸ்டிக்ஸ் பார்க் பிரைவேட் லிமிடெட் ஆகியவற்றுக்கு இடையே இந்த ஒப்பந்தம் கையெழுத்திடப்பட்டுள்ளது.
கர்நாடகாவின் பெங்களூரு ஊரக மாவட்டத்தில் உள்ள முதலலிங்கனஹள்ளியில் 400 ஏக்கர் பரப்பளவில் எம்.எம்.எல்.பி உருவாக்கப்பட்டு வருகிறது. பிரதமரின் விரைவு சக்தி தேசிய பெருந்திட்டத்தின் கீழ் நாட்டில் செயல்படுத்தப்படும் முதல் மற்றும் மிகப்பெரிய எம்.எம்.எல்.பி.யாக இந்த திட்டம் அமையும்.
இது தேசிய நெடுஞ்சாலை 648, டபாஸ்பேட்டை முதல் ஓசூர் வரை மற்றும் வடக்கில் சாட்டிலைட் டவுன் ரிங் சாலை மற்றும் தெற்கில் பெங்களூரு - ஹூப்ளி - மும்பை ரயில் பாதையை ஒட்டி அமைந்துள்ளது. பெங்களூரு எம்.எம்.எல்.பி, பெங்களூரு விமான நிலையத்திலிருந்து 58 கிலோ மீட்டர் தொலைவிலும், பெங்களூரு நகர ரயில் நிலையத்திலிருந்து 48 கிலோ மீ்ட்டர் தொலைவிலும் அமைந்துள்ளது.
எம்.எம்.எல்.பி மூன்று கட்டங்களாக உருவாக்கப்படும். முதல் கட்டம் இரண்டு ஆண்டுகளில் நிறைவடையும் என்று எதிர்பார்க்கப்படுகிறது. எம்.எம்.எல்.பி 45 ஆண்டு காலம் முடிவதற்குள் சுமார் 30 மில்லியன் மெட்ரிக் டன்  சரக்குகளை கையாளும். அத்துடன் பெங்களூரு மற்றும் தும்கூர் போன்ற நீர்ப்பிடிப்பு பிராந்தியத்தில் உள்ள தொழில்துறை மண்டலங்களுக்கு பெரும் ஊக்கத்தை அளிக்கும்.
தேசிய நெடுஞ்சாலைகள் லாஜிஸ்டிக்ஸ் மேனேஜ்மென்ட் லிமிடெட் , ரயில் விகாஸ் நிகாம் லிமிடெட்  மற்றும் கர்நாடகா தொழில்துறை பகுதி மேம்பாட்டு வாரியம்  ஆகியவற்றுக்கு இடையில் ஒரு அரசு சிறப்புத் திட்ட அமைப்பு  ஏற்படுத்தப்பட்டுள்ளது.
நாட்டின் சரக்குப் போக்குவரத்துத் துறையை மேம்படுத்துவதற்கான மத்திய அரசாங்கத்தின் முக்கிய முன்முயற்சியாக எம்.எம்.எல்.பி. எனப்படும் பன்னோக்கு சரக்குப் போக்குவரத்துப் பூங்கா அமைந்துள்ளது.
----
(ANU/SM/PLM/KRS
(Visitor Counter : 44
சுகாதாரம் மற்றும் குடும்ப நலத்துறை அமைச்சகம்
50 கோடியைக் கடந்து இந்தியாவின் கொவிட் தடுப்பூசி எண்ணிக்கை மிகப்பெரும் சாதனை
இந்தியாவில் செலுத்தப்பட்டுள்ள கொவிட் தடுப்பூசியின் மொத்த எண்ணிக்கை நேற்று 50 கோடியைக் கடந்து குறிப்பிடத்தக்க சாதனையைப் படைத்துள்ளது. இன்று காலை 7 மணிக்குக் கிடைத்த முதற்கட்ட தகவலின்படி, மொத்தம் 58,08,344 முகாம்களில் 50,10,09,609 தடுப்பூசிகள் போடப்பட்டுள்ளன. கடந்த 24 மணி நேரத்தில் 49,55,138 தடுப்பூசிகள் செலுத்தப்பட்டுள்ளன.
நம் நாட்டில் இதுவரை மொத்தம் 3,10,55,861 பேர் கொவிட் தொற்றிலிருந்து குணமடைந்துள்ளனர். கடந்த 24 மணி நேரத்தில் 40,017 பேர் குணமடைந்தனர். இதன் மூலம் குணமடைந்தவர்களின் விழுக்காடு 97.37 சதவீதமாக உள்ளது.
கடந்த 24 மணி நேரத்தில் 38,628 பேர் தொற்றுக்கு ஆளாகியுள்ளனர்.
தொடர்ந்து 41 நாட்களாக புதிய பாதிப்புகளின் எண்ணிக்கை 50,000க்கும் குறைவாக ஏற்பட்டு வருகிறது.
இந்தியாவில் கொவிட் தொற்றுக்கு சிகிச்சை பெறுவோரின் எண்ணிக்கை 4,12,153 ஆக உள்ளது. இது, நாட்டின் மொத்த பாதிப்பில் 1.29 சதவீதமாகும்.
கடந்த 24 மணி நேரத்தில் 17,50,081 பரிசோதனைகளும், இந்தியாவில் இதுவரை மொத்தம் 47,83,16,964 பரிசோதனைகளும் மேற்கொள்ளப்பட்டுள்ளன.
வாராந்திர தொற்று உறுதி விழுக்காடு 2.39 சதவீதமாகவும், தினசரி தொற்று உறுதி விகிதம் 2.21 சதவீதமாகவும் இன்று பதிவாகியுள்ளது. தொடர்ந்து 12 நாட்களாக அன்றாட தொற்று உறுதி விழுக்காடு 3 சதவீதத்திற்குக் குறைவாகவும், 61 நாட்களாக 5 சதவீதத்திற்குக் குறைவாகவும் ஏற்பட்டுள்ளது.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://www.pib.gov.in/PressReleasePage.aspx?PRID=1743457
பாதுகாப்பு அமைச்சகம்
பாதுகாப்புத்துறை நாடு முழுவதும் உள்ள அதன் கள அலுவலகங்களில் தூய்மை சிறப்பு பிரச்சாரம் 2.0-ஐ மேற்கொள்கிறது
பாதுகாப்புத் துறையின் புதுதில்லி அலுவலகங்கள் மற்றும் கள அலுவலகங்களில் தூய்மை சிறப்புப் பிரச்சாரம் 2.0-ஐ அக்டோபர் 02-ஆம் தேதி முதல் மேற்கொண்டு வருகிறது. இதற்கான ஏற்பாடுகள், பிரச்சார கால நடவடிக்கையாக செப்டம்பர் 14 முதல் 30 வரை நடத்தப்பட்டன. இந்த ஆண்டு, கள/வெளியூர் அலுவலகங்களுக்கு சிறப்பு முக்கியத்துவம் கொடுக்கப்பட்டுள்ளது. இந்த பிரச்சாரமானது துறையின் கீழ் உள்ள அலுவலகங்களில் போதிய இடங்களை வழங்குவதுடன், சேவை வழங்கலுக்கு முன்னுரிமை அளிக்கப்படுகிறது.
சிறப்புப் பிரச்சாரத்தின் தொடக்கமாக பாதுகாப்புத்துறை தூய்மை இயக்கத்தை நாடு முழுவதும் 4569 இடங்களில் ஏற்பாடு செய்துள்ளது. நாடாளுமன்ற உறுப்பினர்களின் நிலுவையில் உள்ள 134 குறிப்புகளுக்கு தீர்வு காணப்பட்டதுடன், மாநில அரசுகளின் 30 பிரச்சனைகளுக்கும் தீர்வு காணப்பட்டுள்ளது. மேலும், பிரதமர் அலுவலகத்தின் 13 நிலுவை குறிப்புகளுக்கும், பொது மக்களின் 445 குறைபாடுகளுக்கும் இந்த காலகட்டத்தில் தீர்வு காணப்பட்டது. 22,350 கோப்புகள் ஆய்வு செய்யப்பட்டு, 9954 கோப்புகள் இதுவரை முடிக்கப்பட்டுள்ளன. வீணான பொருட்கள் விற்பனை மூலம் ரூ.6,05,005 திரட்டப்பட்டுள்ளதுடன், 7475 சதுர மீட்டர் இடம் சுத்தப்படுத்தப்பட்டுள்ளது.
பிரதமர் திரு நரேந்திர மோடியின் தலைமையின் கீழ் தூய்மை இந்தியா இயக்கம், தூய்மையை வாழ்வியல் பாடமாக போதித்த தேசப் பிதா மகாத்மா காந்திக்கு மரியாதை செலுத்தும் வகையில் 2014-ம் ஆண்டு தொடங்கப்பட்டது. இது மக்கள் இயக்கமாக மாறியது. கடந்த ஆண்டு மேற்கொள்ளப்பட்ட சிறப்பு பிரச்சாரத்தின் வெற்றியைத் தொடர்ந்து, 2022 அக்டோபர் 2 முதல் அக்டோபர் 31 வரை மத்திய அரசு அமைச்சகங்கள் / துறைகள், இணைக்கப்பட்ட / துணை அலுவலகங்களில் தூய்மை குறித்த சிறப்பு பிரச்சாரம் 2.0-க்கு ஏற்பாடு செய்ய முடிவு செய்யப்பட்டது.
குடியரசுத் துணைத் தலைவர் செயலகம்
தெலுங்கு மாநிலங்களில் எய்ம்ஸ் மருத்துவமனை அமைக்கும் பணியை விரைவுபடுத்துமாறு மத்திய சுகாதாரம் மற்றும் குடும்ப நலத்துறை அமைச்சருக்கு குடியரசுத் துணைத் தலைவர் அறிவுரை
மின்மயமாக்கல் பணிகளை விரைவுபடுத்துமாறு மின்துறை இணையமைச்சர் -க்கு குடியரசுத் துணைத் தலைவர் அறிவுரை
மத்திய சுகாதாரம் மற்றும் குடும்நலம், அறிவியல் மற்றும் தொழில்நுட்பம் மற்றும் புவி அறிவியல் துறை அமைச்சர் டாக்டர் ஹர்ஷ்வர்தன், புதுதில்லியில் இன்று குடியரசுத் துணைத் தலைவரை சந்தித்தார்.
அனைவருக்கும், குறைந்த செலவில் விரைவான மருத்துவசேவை கிடைப்பதை உறுதி செய்ய, சுகாதார அமைச்சகம் மேற்கொண்டு வரும் முன்முயற்சிகள் குறித்து அமைச்சர் ஹர்ஷ்வர்தன், திரு வெங்கய்யா நாயுடுவிடம் எடுத்துரைத்தார்.
தெலுங்கு பேசும் மாநிலங்களில் – மங்களகிரி  மற்றும் பீபீ நகர்  ஆகிய இடங்களில் இரண்டு எய்ம்ஸ் மருத்துவமனைகள் அமைக்கும் பணிகளின் முன்னேற்றம் குறித்து கேட்டறிந்த குடியரசுத் துணைத் தலைவர், இருமாநில மக்களும் பயனடையும் வகையில், இந்த இரண்டு திட்டப்பணிகளையும் விரைந்து நிறைவேற்றுமாறும் கேட்டுக் கொண்டார்.
மத்திய எரிசக்தி மற்றும் புதிய மற்றும் புதுப்பிக்கத்தக்க எரிசக்தித்துறை இணையமைச்சர்  திரு ராஜ்குமார் சிங்கும், புதுதில்லியில் இன்று குடியரசுத் துணைத் தலைவரை சந்தித்தார்.
எரிசக்தித் துறை சார்பில் மேற்கொள்ளப்பட்டு வரும் பல்வேறு திட்டப் பணிகள் குறித்து, குடியரசுத் துணைத் தலைவரிடம் அமைச்சர் எடுத்துரைத்தார்.
எரிசக்தித் துறையில் மேற்கொள்ளப்பட்டு வரும் பல்வேறு சீர்திருத்த நடவடிக்கைகளுக்காகஇ அமைச்சரிடம் பாராட்டுத் தெரிவித்த குடியரசுத் துணைத் தலைவர், இந்தப் பணிகளை விரைவுபடுத்துமாறு கேட்டுக் கொண்டார். மின்சாரத்தின் முக்கியத்துவம் குறித்து வலியுறுத்திய அவர், இதுவரை மின்சார வசதி கிடைக்கப் பெறாத அனைத்து வீடுகளுக்கும் மின் இணைப்பு வழங்கும் பணியை விரைந்து மேற்கொள்ளுமாறும் அமைச்சரிடம் அறிவுறுத்தினார்.
பெட்ரோலியம் மற்றம் இயற்கை எரிவாயு அமைச்சகம்
எண்ணெய் விற்பனை நிறுவனங்களுக்கு, நாடு முழுவதும் 25,218 எல்பிஜி விநியோகஸ்தர்கள் உள்ளனர்
மாநிலங்களவையில் கேள்வி ஒன்றுக்கு மத்திய பெட்ரோலிய மற்றும் இயற்கை வாயுத்துறை இணையமைச்சர் திரு. ராமேஷ்வர் தெலி எழுத்துபூர்வமாக தாக்கல் செய்த பதிலில் கூறியதாவது:
எல்பிஜி விநியோகஸ்தர்கள் நியமனம் தொடர்ச்சியான நடைமுறை. விற்பனை திறன் அடிப்படையில் எல்பிஜி விநியோக இடங்கள் அடையாளம் காணப்படுகின்றன.
கடந்த 1ம் தேதி நிலவரப்படி, நாடு முழுவதும் 25, 218 எல்பிஜி விநியோக நிறுவனங்கள் உள்ளன. எல்பிஜி விநியோகஸ்தர்கள் தேர்வு வழிகாட்டுதல்கள் படி, நாடு முழுவதும் 6,411 இடங்களில் எல்பிஜி விநியோக விளம்பரங்களை எண்ணெய் விற்பனை நிறுவனங்கள் வெளியிட்டன. இவற்றில் 5,293 இடங்களில் , எல்பிஜி விநியோகம் தொடங்கியுள்ளது.
மேலும் விவரங்களுக்கு இந்த ஆங்கில செய்தி குறிப்பை காணவும்:
https://pib.gov.in/PressReleasePage.aspx?PRID=1810517
சுகாதாரம் மற்றும் குடும்ப நலத்துறை அமைச்சகம்
இந்தியாவில் செலுத்தப்பட்ட மொத்த கொவிட்-19 தடுப்பூசி எண்ணிக்கை 147.70 கோடியைக் கடந்தது
நாட்டில் கடந்த 24 மணி நேரத்தில் 29,93,283 தடுப்பூசி டோஸ்கள் செலுத்தப்பட்டுள்ளன. இத்துடன் நாட்டில் செலுத்தப்பட்ட மொத்த கொவிட் தடுப்பூசிகளின் எண்ணிக்கை, இன்று காலை 7 மணி நிலவரப்படி 141.70 கோடியைக்  கடந்தது. 1,50,57,142 அமர்வுகள் மூலம் இந்த சாதனை படைக்கப்பட்டுள்ளது.
கடந்த 24 மணி நேரத்தில் 7,141 பேர் குணமடைந்துள்ளதால், இதுவரை குணமடைந்தோர் மொத்த எண்ணிக்கை 3,42,37,495. ஆக அதிகரித்துள்ளது.
இதைத் தொடர்ந்து குணமடைந்தோர் விகிதம் தற்போது 98.40 சதவீதமாக உள்ளது. இது கடந்த மார்ச் 2020க்கு பிறகு அதிக அளவாகும்.
மத்திய, மாநில அரசுகளின் கூட்டு முயற்சிகளால், தினசரி கொவிட் பாதிப்பு தொடர்ந்து 60 நாட்களாக 15,000-க்கும் கீழ் உள்ளது. கடந்த 24 மணி நேரத்தில் 6,531 பேருக்குப் புதிதாக தொற்று ஏற்பட்டுள்ளது.
நாட்டில் கொவிட் பாதிப்பிற்கு சிகிச்சை பெறுபவர்களின் எண்ணிக்கை 75,741 ஆக உள்ளது; நாட்டில் கொவிட் சிகிச்சை பெறுபவர்களின் மொத்த விகிதம் தற்போது 0.22 சதவீதமாக உள்ளது; 2020 மார்ச் மாதத்திற்குப்பின் இது குறைந்த அளவு.
கடந்த 24 மணி நேரத்தில் 7,52,935 கொவிட் பரிசோதனைகள் செய்யப்பட்டன. இதுவரை சுமார் 67.29 கோடி கொவிட் பரிசோதனைகள்  செய்யப்பட்டுள்ளன.
வாராந்திரத் தொற்று உறுதி கடந்த 43 நாட்களில் 1 சதவீதத்திற்கும் குறைவாக நீடித்து, தற்போது 0.63 சதவீதமாக உள்ளது. தினசரித் தொற்று விகிதம் 0.87 சதவீதமாக பதிவாகியுள்ளது. இந்த எண்ணிக்கை தொடர்ந்து 84 நாட்களாக 2 சதவீதத்திற்குக் கீழே 119 நாட்களாக 3 சதவீதத்திற்குக் குறைவாகவும் உள்ளது.
மேலும் தகவல்களுக்கு, இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1785409
பாதுகாப்பு அமைச்சகம்
கடற்படை தளபதியின் செசில்ஸ் பயணம்
தென்மேற்கு இந்திய பெருங்கடல் பிராந்தியத்தில் பயணம் மேற்கொண்டுள்ள இந்திய கடற்படை தளபதி அட்மிரல் ஆர் ஹரி குமார், செசில்ஸ் சென்றுள்ளார். ஏப்ரல் 21 முதல் 23 வரை அவர் அங்கு பயணம் மேற்கொண்டுள்ளார்.
இந்தப் பயணத்தின் போது, செசில்ஸ் அதிபர் திரு சில்வஸ்டர் ராடேகொண்டே, வெளியுறவு அமைச்சர் பிரிகேடியர் மிக்கேல் ரோசெட்டே, பாதுகாப்பு படை தளபதி ஆகியோரைச் சந்தித்தார். இந்தியப் பெருங்கடல் பகுதியில் கடல்சார் பாதுகாப்பை வலுப்படுத்துவது குறித்தும், இருதரப்பு பாதுகாப்பு ஒத்துழைப்பை மேலும் வலுப்படுத்துவது மற்றும் பரஸ்பர நலன் சார்ந்த விஷயங்கள் பற்றியும் அவர்களுடன் கடற்படை தளபதி விவாதித்தார். இருதரப்பு நீர்நிலைப் பரப்பாராய்ச்சி ஒத்துழைப்பு குறித்த புரிந்துணர்வு ஒப்பந்தத்தின் கீழ், இந்தியாவின் தேசிய நீர்நிலைப் பரப்பாராய்ச்சி அலுவலகம் தயாரித்த விக்டோரியா துறைமுகத்தின் கடல்வழி விளக்கப்படத்தை கடற்படை தளபதி வழங்கினார்.
இந்தியப் பெருங்கடல் பகுதியில் கடல்சார் பாதுகாப்பை வலுப்படுத்துவதில் இருநாடுகளுக்கும் உள்ள ஒத்துழைப்பு அணுகுமுறையைப் பாராட்டிய தளபதி, கோவா கடல்சார் மாநாடு, மிலன் மற்றும் இந்திய பெருங்கடல் கடற்படை கருத்தரங்கு ஆகியவற்றில் செசில்ஸ் கலந்து கொண்டதை வரவேற்றார். 2022 பிப்ரவரி மாதம் விசாகப்பட்டணத்தில் நடந்த மிலன்-22 கருத்தரங்கில் செசில்ஸ் பங்கேற்றது குறிப்பிடத்தக்கது.
மேலும் கூடுதல் தகவல்களுக்கு இந்த ஆங்கில செய்திக்குறிப்பை காணவும் https://pib.gov.in/PressReleasePage.aspx?PRID=1819259
-----
(Visitor Counter : 114
பிரதமர் அலுவலகம்
முதன்மை செயலாளர் நிருபேந்திர மிஸ்ராவுக்கு பிரதமர் பிரிவு உபசாரம்
எண்.7 லோக் கல்யாண் மார்கில் இன்று  நடைபெற்ற நிகழ்ச்சியில், பிரதமர் திரு.நரேந்திர மோடி தமது முதன்மை செயலாளர் திரு. நிருபேந்திர மிஸ்ராவுக்கு பிரிவு உபசாரம் அளித்தார். இந்த நிகழ்ச்சியில். பல்வேறு மத்திய அமைச்சர்கள் மற்றும் உயர் அரசு அதிகாரிகள் உள்ளிட்டோர் கலந்து கொண்டனர்.
திரு. மிஸ்ரா ஒரு அரிய பொக்கிஷம் என்று குறிப்பிட்ட பிரதமர், கடந்த ஐந்தாண்டு காலத்தில் அவருடன் இணைந்து தாம் மேற்கொண்ட பணிகளை நினைவுகூர்ந்தார். முதன்மைச் செயலாளரின் கடின உழைப்பு, குடிமைப்பணி அதிகாரி என்ற முறையில், தாம் மேற்கொள்ளும் பணியை சிறப்பாக செய்ய வேண்டும் என்ற அர்ப்பணிப்பு உணர்வு போன்றவை முதன்மை செயலாளரின் தனிப்பண்பு என்றும் பிரதமர் பாராட்டு தெரிவித்தார். அரசுப் பணியில் தமது அனுபவ முதிர்ச்சியை, பல்வேறு சந்தர்ப்பங்களில் திரு. மிஸ்ரா வெளிப்படுத்தியிருப்பதாகவும் அவர் குறிப்பிட்டார்.
திரு.மிஸ்ரா தகுதி வாய்ந்த அனுபவமிக்க ஒரு அதிகாரி என்று கூறிய பிரதமர், பிரச்சினைகளுக்கு தீர்வுகாண்பதில் அவர் மிகுந்த வல்லமை பெற்றவர் என்றும் தெரிவித்தார். அவரது எதிர்காலம் அனைத்து வகையிலும் சிறப்பாக அமைய வாழ்த்திய பிரதமர், இந்திய அரசு ஆளுகையில் மிகுந்த பங்களிப்பை வழங்கிய முதன்மை செயலாளருக்கு தமது நன்றிகளை தெரிவித்துக் கொண்டார்.
புதிய இந்தியாவை படைப்பதற்காக பணியாற்ற தமக்கு வாய்ப்பளித்த பிரதமருக்கு முதன்மை செயலாளர் நன்றி தெரிவித்தார். இலக்கை அடைய வேண்டும் என்ற குறிக்கோள், தொழில்நுட்ப புதுமைகளை புகுத்துவதோடு மட்டுமின்றி, மனிதநேய தொலைநோக்கு சிந்தனையுடனும் பிரதமர் பணியாற்றுவதாக பாராட்டு தெரிவித்த அவர், புதிய இந்தியாவை படைக்க வேண்டுமென்ற கனவு நிறைவேற ஒட்டுமொத்த அரசு அலுவலர்களும் பாடுபடுமாறு கேட்டுக்கொண்டார்.
சுற்றுலா அமைச்சகம்
கோவாவில் 2023 ஜூன் 19 முதல் 22 வரை நான்காவது ஜி20 சுற்றுலாப் பணிக்குழு மற்றும் சுற்றுலா அமைச்சர்கள் நிலையிலான கூட்டத்திற்கு சுற்றுலா அமைச்சகம் ஏற்பாடு செய்துள்ளது
கோவாவில் 2023 ஜூன் 19 முதல் 22 வரை நான்காவது ஜி20 சுற்றுலாப் பணிக்குழு மற்றும் சுற்றுலா அமைச்சர்கள் நிலையிலான கூட்டத்திற்கு சுற்றுலா அமைச்சகம் ஏற்பாடு செய்துள்ளது. புதுதில்லியில் செய்தியாளர்களிடம் பேசிய சுற்றுலாத்துறை செயலாளர் திருமதி வி வித்யாவதி இதனைத் தெரிவித்தார். இந்தக் கூட்டத்தில் பசுமைச் சுற்றுலா, டிஜிட்டல் மயம், திறன் மேம்பாடு உள்ளிட்ட 5 அம்சங்கள் முக்கியத்துவம் பெறும் என்று அவர் கூறினார்.
நீடிக்கவல்ல வளர்ச்சி இலக்குகளை எட்டுவதற்குரிய சாதனமாக சுற்றுலாவுக்கான கோவா திட்டம், ஜி20 சுற்றுலா அமைச்சர்களின் பிரகடனம் ஆகியவை முக்கிய இடம் பெறும் என்றும் இவை விரைவில், இறுதி செய்யப்படும் என்றும் அவர் கூறினார். நீடிக்கவல்ல மற்றும் பொறுப்பான பயணத்தின் மாதிரியாக கப்பல் சுற்றுலாவை உருவாக்குவது என்பது இந்தக் கூட்டத்தின் துணை நிகழ்வாக அமையும் என்று அவர் தெரிவித்தார். உலக அளவில் கப்பல் சுற்றுலாவின் சவால்களும், வாய்ப்புகளும் குறித்த கருத்துரைகள் இடம் பெறும் என்று கூறிய அவர், கப்பல் சுற்றுலாவுக்கான குவி மையமாக இந்தியாவை மாற்றுவதில் கவனம் செலுத்தப்படும் என்றும் தெரிவித்தார்.
மேலும் விவரங்களுக்கு இந்த ஆங்கிலச் செய்திக் குறிப்பைக் காணவும் https://pib.gov.in/PressReleasePage.aspx?PRID=1932390
-----
AD/SMB/KPG/GK
(Visitor Counter : 77
பாதுகாப்பு அமைச்சகம்
வருவாய் கொள்முதல்களுக்கான நிதி அதிகாரங்களை பாதுகாப்பு படைகளுக்கு வழங்குவதற்கு மத்திய அமைச்சர் திரு ராஜ்நாத் சிங் ஒப்புதல்
ராணுவ படைகளுக்கு வருவாய் கொள்முதல் அதிகாரங்களை வழங்குவதற்கான 2021-க்கான ஆணையை மத்திய பாதுகாப்பு அமைச்சர் திரு ராஜ்நாத் சிங் புதுடில்லியில் இன்று  வெளியிட்டார். எளிதான வர்த்தகத்தை ஊக்குவிப்பது, படைகளுக்கு இடையேயான இணைப்பை மேம்படுத்துவது ஆகியவை இத்திட்டத்தின் முக்கிய நோக்கமாகும்.
நிகழ்ச்சியில் பேசிய அமைச்சர் திரு ராஜ்நாத் சிங், நாட்டின் பாதுகாப்பு உள்கட்டமைப்பை வலுப்படுத்துவதில் அரசு மேற்கொண்டுவரும் சீர்திருத்தங்களுள் இது மிக முக்கிய நடவடிக்கை என்று குறிப்பிட்டார். ராணுவப் படைகளின் தேவைக்கேற்ப கொள்கைகளை மாற்றி அமைப்பது அவசியம் என்று வலியுறுத்திய அவர், இந்தப் புதிய திட்டத்தின் மூலம் நடைமுறை தாமதங்கள் நீக்கப்படுவதுடன், அதிக பரவலாக்கம் மற்றும் இயக்க செயல்திறனுக்கு வழிவகுக்கப்படும் என்று கூறினார்.
நாட்டின் பாதுகாப்பு முறையை வலுவானதாகவும் தற்சார்பு நிறைந்ததாகவும் மாற்றும் அரசின் உறுதித்தன்மையை பாதுகாப்பு அமைச்சர் மீண்டும் வலியுறுத்தினார். வளங்கள் முறையாகப் பயன்படுத்தப்பட வேண்டும் என்று கூறிய அவர், அரசின் தொலைநோக்குப் பார்வையை நிறைவேற்றுவதில் அனைத்து பங்குதாரர்களும ஒத்துழைப்பு அளிக்குமாறு கேட்டுக் கொண்டார்.
ராணுவத் தலைவர் ஜெனரல் பிபின் ராவத், கடற்படை தலைவர் அட்மிரல் கரம்பீர் சிங், பாதுகாப்புச் செயலாளர் டாக்டர் அஜய் குமார் மற்றும் உயரதிகாரிகள் நிகழ்ச்சியில் கலந்து கொண்டார்கள்.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://www.pib.gov.in/PressReleasePage.aspx?PRID=1752820
----
(Visitor Counter : 168
வணிகம் மற்றும் தொழில்துறை அமைச்சகம்
மின்னணு வர்த்தகத்திற்கான வெளிப்படையான கட்டமைப்பின் முன்னேற்றம் குறித்த ஆய்வுக் கூட்டத்திற்கு திரு பியூஷ் கோயல் தலைமை வகித்தார்
மின்னணு வர்த்தகத்திற்கான வெளிப்படையான கட்டமைப்பின் முன்னேற்றம் குறித்த ஆய்வுக் கூட்டம் திரு பியூஷ் கோயல் தலைமையில் இன்று புதுதில்லியில் நடைபெற்றது. அப்போது பேசிய திரு கோயல், பல்வேறு கட்டமைப்பு வளர்ச்சியின் முன்னெடுப்புகளை தொடரும் போது, மின்னணு வர்த்தகம் மூலம் கிடைக்கும் வாய்ப்புகள் குறித்து சிறிய, மின்னணு வர்த்தகத்தைச் சாராத வர்த்தகர்கள் இடையே மின்னணு வர்த்தக வசதி கிடைக்கச் செய்ய வேண்டும் என்பதை மனதில் கொண்டு செயல்பட வேண்டும் என்று தெரிவித்தார்.
வெளிப்படையான கொள்கைகள் மூலம் நுகர்வோரிடையே நம்பிக்கையை அவசியம் உருவாக்க வேண்டும் என்றும் குறைதீர்ப்பு மையங்களை ஏற்படுத்தவேண்டும் என்றும் அவர் கூறினார். கள அளவில் இக்கட்டமைப்பை அமல்படுத்த வர்த்தகர்கள் மற்றும் தொழிற்சங்கங்களுடன் ஒத்துழைத்து செயல்பட வேண்டும் என்று திரு பியூஷ் கோயல் வலியுறுத்தினார்
மேலும் விவரங்களுக்கு இந்த ஆங்கில செய்திக் குறிப்பைக் காணவும் https://pib.gov.in/PressReleasePage.aspx?PRID=1855563
சமூக நிதி மற்றும் அதிகாரமளித்தல் அமைச்சகம்
பிரதமரின் கிராமப்புற வளர்ச்சித் திட்ட அமலாக்கம்
பிரதமரின் கிராமப்புற வளர்ச்சித்திட்டத்தின் கீழ், கடந்த மூன்று வருடங்களில் வீடுகள் ஒதுக்கீ செய்யப்பட்ட விவரங்கள் குறித்து மத்திய சமூக நீதி மற்றும் அதிகாரமளித்தல் துறை இணை அமைச்சர் திரு நாராயண் சாமி மக்களவையில் இன்று கேள்வி ஒன்றுக்கு எழுத்துப்பூர்வமாக பதில் அளித்தார்.
அதன்படி 24 மாநிலங்களில் 18,22,858 பயனாளிகள் கண்டறியப்பட்டதாகவும், அதில் 3,31,053 பயனாளிகளுக்கு வீடுகள் ஒதுக்கீடு செய்யப்பட்டதாக கூறினார். வீடுகள் ஒதுக்கீட்டிற்காக 1,36,776.50 லட்சம் ரூபாய் மாநிலங்களுக்கு விடுவிக்கப்பட்டதாகத் தெரிவித்தார். மாநிலங்கள் 50,045.77 லட்சம் ரூபாயை செலவிட்டுள்ளதாகவும் அவர் குறிப்பிட்டார். தமிழகத்தில் 35,051 பயனாளிகள் கண்டறியப்பட்டு 657 பேருக்கு வீடுகள் அளிக்கப்பட்டுள்ளதாகவும் தெரிவித்தார். தமிழகத்திற்கு 5,042.80 லட்சம் ரூபாய் விடுவிக்கப்பட்டதில் அம்மாநிலம் 990.28 லட்சம் ரூபாயை செலவிட்டுள்ளதாகவும் அமைச்சர் திரு நாராயண் சாமி கூறினார்.
மேலும் விவரங்களுக்கு இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1808238
மத்திய அமைச்சரவை
எதிரி சொத்து பங்குகளை விற்க மத்திய அமைச்சரவை ஒப்புதல்
எதிரி சொத்து பங்குகளை விற்பதற்காக நடைமுறை விதிகள் மற்றும் செயல்முறைக்கு பிரதமர் திரு. நரேந்திர மோடி தலைமையிலான மத்திய அமைச்சரவை ஒப்புதல் அளித்துள்ளது.
அதன் விவரங்கள்:
- எதிரி சொத்து சட்டம், 1968-ன் 8ஏ பிரவின் கீழ் உள்ள உட்பிரிவு 1-ன் படி மத்திய உள்துறை அமைச்சகத்தின் பதிகாப்பு/ இந்திய எதிரி சொத்து பாதுகாப்பு பிரிவின் கீழ் உள்ள எதிரி சொத்து பங்குகளை விற்க ‘கொள்கையளவிலான’ ஒப்புதல் அளிக்கப்பட்டுள்ளது.
- இதனை விற்க முதலீடு மற்றும் பொது சொத்து மேலாண்மை துறைக்கு அங்கீகாரம் அளிக்கப்பட்டுள்ளது. இந்த அங்கீகாரம் எதிரி சொத்து சட்டம், 1968-ன் 8ஏ பிரவின் கீழ் உள்ள உட்பிரிவு 7-ன் கீழ் வழங்கப்பட்டுள்ளது.
- இந்த விற்பனையில் இருந்து வரும் வருமானம் மத்திய நிதி அமைச்சகத்தின் கீழ் வரும் அரசாங்க கணக்கில் பங்கு விலக்க வருமானமாக வரவு வைக்கப்படும்.
(Visitor Counter : 99
பெண்கள் மற்றும் குழந்தை நலன் அமைச்சகம்
பாலின பட்ஜெட் அமைப்பு
மாநிலங்களவையில் கேள்வி ஒன்றுக்கு மத்திய பெண்கள் மற்றும் குழந்தைகள் மேம்பாட்டுத்துறை அமைச்சர் திருமதி. ஸ்ம்ரிதி சுபின் இராணி எழுத்துபூர்வமாக தாக்கல் செய்த பதிலில் கூறியதாவது:
நிர்வாகத்தின் அனைத்து துறைகளிலும் பாலின சமத்துவத்தை ஊக்குவிப்பதில் அரசு உறுதியாக உள்ளது. பாலின சமத்துவத்துக்கான நிதி, பாலின சமநிலையற்ற நிலையை குறைப்பதில் முக்கியமானதாக உள்ளது. கொள்கை உருவாக்கத்தின் அனைத்து நிலைகளிலும், பாலின கண்ணோட்டத்தை இணைப்பதற்கான யுக்தியாக பாலின பட்ஜெட்டை மத்திய அரசு பின்பற்றுகிறது. பாலின பட்ஜெட் முறையில் பாலின அடிப்படையிலான சட்டம், கொள்கைகள், திட்டங்கள், நிதி ஒதுக்கீடு, அமலாக்கம், கண்காணிப்பு போன்றவை அடங்கியிருக்க வேண்டும் என்பதை அரசு வலியுறுத்துகிறது.
இது சம்பந்தமாக, அனைத்து அமைச்சகங்கள், துறைகளில் பாலின பட்ஜெட் முறையை ஏற்படுத்துவதில் பெண்கள் மற்றும் குழந்தைகள் மேம்பாட்டு அமைச்சகம் கவனம் செலுத்துகிறது.
அரசுத் துறைகள், தேசிய மற்றும் மாநில பயிற்சி மையங்கள் பயிற்சிகள் மற்றும் பயிலரங்குகள் நடத்த பாலின பட்ஜெட் திட்டத்தை பெண்கள் மற்றும் குழந்தைகள் மேம்பாட்டு அமைச்சகம் அமல்படுத்துகிறது.
2021-22ம் நிதியாண்டில் 43 அமைச்சகங்கள், துறைகள், யூனியன் பிரதேசங்கள் ரூ.1.53 லட்சம் கோடி அளவுக்கு பாலின பட்ஜெட் அறிக்கையை வெளியிட்டது. இது 20-21ம் ஆண்டு பட்ஜெட் ஒதுக்கீட்டை விட 7 சதவீதம் அதிகம்.
2022-23ம் நிதியாண்டில் இந்த அமைச்சகங்கள், துறைகளின் பாலின பட்ஜெட் மதிப்பு ரூ.1.71 லட்சம் கோடி. இது 21-22ம் ஆண்டை விட 11.5 சதவீதம் அதிகம்.
குடியரசுத் துணைத் தலைவர் செயலகம்
சமோலியில் நடந்த விபத்தில் உயிரிழந்தவர்களுக்கு குடியரசு துணைத் தலைவர் இரங்கல்
(உத்ராகண்ட் மாநிலம் சமோலியில் இன்று நிகழ்ந்த மின்சாரம் தாக்கிய விபத்தில் உயிரிழந்தவர்களுக்கு குடியரசு துணைத் தலைவர் திரு ஜக்தீப் தங்கர் ஆழ்ந்த இரங்கலை தெரிவித்துள்ளார். காயமடைந்தவர்கள் விரைவில் குணமடைய பிரார்த்திப்பதாகவும் அவர் தெரிவித்துள்ளார்.
குடியரசு துணைத் தலைவர் தனது ட்வீட்டர் பதிவில் கூறியிருப்பதாவது:
"உத்தரகாண்ட் மாநிலம் சமோலியில் நடந்த விபத்தால் மிகவும் வேதனை அடைந்தேன். இந்த விபத்தில் உயிரிழந்தவர்களின் குடும்பத்தினருக்கு எனது இரங்கலைத் தெரிவித்துக் கொள்வதுடன், காயமடைந்தவர்கள் விரைவில் குணமடைய பிரார்த்திக்கிறேன். இந்த துயரமான நேரத்தில் அவரது குடும்பத்திற்கு மனோபலம் அளிக்க இறைவனை பிரார்த்திக்கிறேன்.
----
(SM/KRS